**Προσβασιμότητα**

Λαμβάνοντας υπόψη την υλικοτεχνική υποδομή κάθε σχολικής μονάδας, συστήνεται η διδασκαλία του εν λόγω προγράμματος στην Αίθουσα Πληροφορικής με τη χρήση Η/Υ και ενός διαδραστικού βιντεο-προβολέα (interactive projector) ή εντός των αιθουσών διδασκαλίας που διαθέτουν διαδραστικούς πίνακες (interactive flat panels), διατηρώντας με αυτό τον τρόπο αμείωτο το ενδιαφέρον των μαθητών. Απαραίτητη προϋπόθεση αποτελεί η σύνδεση στο διαδίκτυο.

Σε περίπτωση μη διαθεσιμότητας υλικοτεχνικής υποδομής, προτείνεται η υλοποίηση βιωματικού εργαστηρίου με την ανάγνωση των σεναρίων του εκάστοτε βίντεο μικρο-μάθησης (micro-clip) του TAXEDU (διατίθεται λεκτική αποτύπωση στο εγχειρίδιο εκπαιδευτικού) και συζήτηση επ’ αυτών.

**Δυνατότητα επέκτασης**

1. Παρέχεται η δυνατότητα διαθεματικής προσέγγισης και σύνδεσης με το μάθημα της «Κοινωνικής και Πολιτικής Αγωγής».

2. Παρέχεται η δυνατότητα διαθεματικής προσέγγισης και σύνδεσης με το μάθημα των Μαθηματικών (6ο Εργαστήριο Δεξιοτήτων, Δραστηριότητα 2: «Τι ξέρεις για τον Φ.Π.Α.;»)

3. Προτείνεται οι μαθητές/τριες να μελετήσουν καλές διεθνείς και ευρωπαϊκές πρακτικές (βλ. Φιλοσοφία και Σκοπιμότητα Προγράμματος, σελ. 4 Καλές Διεθνείς και Ευρωπαϊκές πρακτικές).